Publication: Magyar Közlöny
Issue: MK-2008-83 (Year: 2008, Number: 83)
Era: 2004-2010
Section: a 16/2008. (VI. 3.) KvVM rendelethez
Paragraph Index: 141

3. Természetvédelmi kezelési módok, korlátozások és tilalmak 3.1. Mûvelési ághoz nem köthetõ természetvédelmi kezelési módok, korlátozások és tilalmak 3.1.1. Élõhelyek kezelése, fenntartása – A természetes úton betelepült tájidegen, illetve társulásidegen fajok, agresszív gyomnövények, özönfajok eltávolításával meg kell elõzni az élõhelyek leromlását, degradációját. – A lejtõsztyeppek, félszáraz gyepek és spontán cserjésedõ, erdõsödõ területek szukcessziós folyamatait két-három évente a cserjesarjak kaszálásával, illetve cserjeirtással kell szabályozni. – Az akác, galagonya, kökény, sajmeggy terjedését vissza kell szorítani, különösen a ligetes karsztbokorerdõkben. – A xerotherm lomboserdõkben a csúcsszáradt egyedek helyén keletkezõ lékekben õshonos, a termõhelynek megfelelõ fafajok természetes utódainak vagy helyi genetikai állományú, mesterségesen alátelepített egyedeinek a megmaradását kell segíteni, helyenként (állományszegély és fátlan foltok) a cserjeszintet – szükség szerint annak visszaszorításával – szabályozni kell. Nem a terület természetvédelmi kezeléséért felelõs szerv (a továbbiakban: igazgatóság) vagyonkezelésében lévõ területek esetében az érintett területek elhelyezkedésérõl az igazgatóság rendszeresen, de legalább évente tájékoztatja a gazdálkodót, illetve a földhasználót. 3.1.2. Fajok védelme – A védett, ritka fajok [pl. tavaszi hérics (Adonis vernalis), sárga hagyma (Allium flavum), piros kígyószisz (Echium russicum), tarka nõszirom (Iris variegata), leánykökörcsin (Pulsatilla grandis), fekete kökörcsin (Pulsatilla nigricans), hegyi árvalányhaj (Stipa joannis)] kevéssé állékony kis populációit – szükség szerint – helybõl származó szaporítóanyaggal kell gazdagítani, erõsíteni. 3.1.3. Látogatás – A saját felelõsségre történõ látogatásra, a domborzati adottságokból származó lehetséges veszélyekre és adott esetben a belépés tilalmára a látogatókat jól látható központi helyen és minden arra rászolgáló terepszakaszon tájékoztató táblákkal kell figyelmeztetni. – A terepviszonyok nehézsége okán vagy egyéb okból (természeti érték, fokozott balesetveszély stb.) látogatási 2008/83. szám korlátozás vagy tilalom alatt álló helyek, valamint a múzeum kivételével a terület szabadon látogatható. – A xerotherm lomboserdõk beavatkozást nem igénylõ részén a látogatás csak felügyelet mellett történhet, a turistaforgalmat az élõhely védelme és a balesetveszély miatt el kell terelni a területrõl. 3.1.4. Oktatás és bemutatás – Az oktatási célú terepgyakorlatokat, tanulmányutakat elõzetesen be kell jelenteni az igazgatóságnak. 3.1.5. Kutatás, vizsgálatok – A területen bármilyen jellegû engedélyezett kutatási tevékenység kizárólag részletes kutatási tervvel, az igazgatósággal egyeztetett módon végezhetõ. A kutatási jelentés egy példányát az igazgatóság számára el kell juttatni. – A kutatási tevékenység nem járhat terep-átalakítással, talajbolygatással a szükséges mértéken felül, továbbá a növénytakaró indokolatlan mértékû károsításával és védett fajok zavarásával. – Gondoskodni kell a terület állapotában bekövetkezõ változások nyomon követésérõl és azok dokumentálásáról. – A génbankként mûködõ felhagyott szõlõültetvények, mezsgyék, parcellaszegélyek állapotát az igazgatóságnak folyamatosan figyelemmel kell kísérnie, és szükség esetén populáció-megõrzési, áttelepítési céllal be kell avatkoznia. 3.1.6. Terület- és földhasználat – A fokozottan védett természeti területen mindennemû építési tevékenység tilos. Utak, vezetékek, közmûvek nyomvonala még átvezetés céljából sem érintheti a területet. – Az idegenforgalommal foglalkozó egységek (szállodák, panziók, borospincék) tevékenységüket kötelesek úgy végezni, hogy az a terület és a területen található természeti és táji értékek állapotára, állagára ne fejtsen ki káros hatást. – A sétautak arra alkalmas szakaszai erõgépek közlekedésére, gépjármûforgalomra csak a természetvédelmi kezeléssel, illetve a területen meglévõ infrastruktúra jogszerûen végzett javításával, karbantartásával összefüggésben vehetõk igénybe. Látogatók csak gyalogosan használhatják a sétautakat. – A szõlõmûvelést, gyümölcstermesztést szolgáló hegyközségi területeken csak a meglévõ utakon lehetséges gépjármûforgalom. 3.1.7. Természetvédelmi infrastruktúra – A növénytakaró védelme érdekében a taposási károk, továbbá a balesetveszély megelõzése céljából olyan figyelmeztetõ, tájékoztató táblákat kell elhelyezni, amelyek felhívják a látogatók figyelmét az ösvények, kijelölt gyalogutak használatára és az azok elhagyásából eredõ károkra, illetve a terepviszonyokból adódó veszélyekre. 3.2. Mûvelési ághoz, illetve földhasználati módhoz köthetõ természetvédelmi kezelési módok, korlátozások és tilalmak 3.2.1. Gyep (rét és legelõ) mûvelési ágú területek kezelése – A nem xerofil gyepek extenzív beavatkozást igénylõ részein két-három évente kaszálással, négy-öt évente cserjeirtással kell elõsegíteni az élõhely stabilitásának, jellegének fennmaradását, a kompetítor fajok megõrzését. Nem az igazgatóság vagyonkezelésében lévõ területek esetében az érintett területek elhelyezkedésérõl az igazgatóság rendszeresen, de legalább évente tájékoztatja a gazdálkodót, illetve a földhasználót. – A nem xerofil gyepek intenzív beavatkozást igénylõ részein évente visszatérõ, a védett, illetve természetvédelmi szempontból értékes növényfajok termésérését követõ kaszálással, szénabegyûjtéssel, kézi cserje- és gyomirtással kell fenntartani az élõhely állagát és megõrizni eredeti jellegét, karakterét. Nem az igazgatóság vagyonkezelésében lévõ területek esetében az érintett területek elhelyezkedésérõl az igazgatóság rendszeresen, de legalább évente tájékoztatja a gazdálkodót, illetve a földhasználót. – A hegyközségi mesterséges gyepeken a védett természeti területekre általánosan vonatkozó szabályok betartásán túl nem indokolt további kezelési elõírások érvényesítése. 3.2.2. Szõlõ, kert és gyümölcsös mûvelési ágú területek kezelése – Gondoskodni kell a terület hagyományos szõlõkultúrájának és az ehhez kötõdõ építészeti hagyományainak a megõrzésérõl. 3.2.3. Erdõk kezelése – Az akác, galagonya, kökény, sajmeggy terjedését vissza kell szorítani, különösen a ligetes karsztbokorerdõkben. – A xerotherm lomboserdõkben a csúcsszáradt egyedek helyén keletkezõ lékekben õshonos, a termõhelynek megfelelõ fafajok természetes utódainak vagy helyi genetikai állományú, mesterségesen alátelepített egyedeinek a megmaradását kell segíteni, helyenként (állományszegély és fátlan foltok) a cserjeszintet – szükség szerint annak visszaszorításával – szabályozni kell. Nem az igazgatóság vagyonkezelésében lévõ területek esetében az érintett területek elhelyezkedésérõl az igazgatóság rendszeresen, de legalább évente tájékoztatja a gazdálkodót, illetve a földhasználót. – A nem õshonos fafajokkal elegyes erdõkben a nem õshonos fafajok egyedeit lehetõség szerint el kell távolítani és az így keletkezett lékekben õshonos, a termõhelynek megfelelõ fafajok természetes utódainak vagy helyi genetikai állományú, mesterségesen alátelepített egyedeinek a megmaradását kell segíteni. Nem az igazgatóság vagyonkezelésében lévõ területek esetében az érintett területek elhelyezkedésérõl az igazgatóság rendszeresen, de legalább évente tájékoztatja a gazdálkodót, illetve a földhasználót. Az erdõgazdálkodásra vonatkozó további részletes elõírásokat az érvényes körzeti erdõterv tartalmazza. 2008/83. szám A környezetvédelmi és vízügyi miniszter 17/2008. (VI. 3.) KvVM rendelete a Szénás-hegycsoport Európa diplomás terület természetvédelmi kezelési tervérõl

Source: https://magyarkozlony.hu/hivatalos-lapok/ba90e3fd30e25966f871c62c0a622fa9f4018537/dokumentumok/1431d0e33e5073aad062acd55b0c7e17e8b8743d/letoltes